Euroopan yhteisöjen ja niiden jäsenvaltioiden sekä Puolan tasavallan välisellä Eurooppa-sopimuksella perustetun Assosiaationeuvoston päätös N:o 2/1999, tehty 1 päivänä huhtikuuta 1999, tiettyjen EHTY-terästuotteiden vientiä Puolan tasavallasta Euroopan yhteisöön koskevan kaksinkertaisen tarkkailun järjestelmän käyttöönottamisesta 1 päivän huhtikuuta ja 31 päivän joulukuuta 1999 väliseksi ajaksi



Virallinen lehti nro L 133 , 28/05/1999 s. 0044 - 0056



Euroopan yhteisöjen ja niiden jäsenvaltioiden sekä Puolan tasavallan välisellä Eurooppa-sopimuksella perustetun ASSOSIAATIONEUVOSTON PÄÄTÖS N:o 2/1999, tehty 1 päivänä huhtikuuta 1999, tiettyjen EHTY-terästuotteiden vientiä Puolan tasavallasta Euroopan yhteisöön koskevan kaksinkertaisen tarkkailun järjestelmän käyttöönottamisesta 1 päivän huhtikuuta ja 31 päivän joulukuuta 1999 väliseksi ajaksi (1999/348/EY) ASSOSIAATIONEUVOSTO, joka katsoo, että Euroopan yhteisöjen ja niiden jäsenvaltioiden sekä Puolan tasavallan, jäljempänä "Puola", assosiaatiosta tehdyn, 1 päivänä helmikuuta 1994 voimaan tulleen Eurooppa-sopimuksen pöytäkirjassa 2 olevassa 10 artiklassa tarkoitettu yhteydenpitoryhmä kokoontui 29 päivänä tammikuuta 1999 ja päätti suositella kyseisen sopimuksen 102 artiklalla perustetulle assosiaationeuvostolle, että otettaisiin käyttöön kaksinkertaisen tarkkailun järjestelmä ilman määrällisiä rajoituksia 1 päivän huhtikuuta ja 31 päivän joulukuuta 1999 väliseksi ajaksi, ja saatuaan kaikki asiaa koskevat tiedot assosiaationeuvosto on päättänyt noudattaa tätä suositusta, ON PÄÄTTÄNYT SEURAAVAA: 1 artikla 1. Puolasta peräisin olevien, liitteessä I lueteltujen tuotteiden yhteisöön tuonnissa on 1 päivän huhtikuuta ja 31 päivän joulukuuta 1999 välisenä aikana esitettävä tarkkailuasiakirja, joka noudattaa liitteessä II olevaa yhteisön toimivaltaisten viranomaisten julkaisemaa mallia. 2. Tämän päätöksen mukaisten tuotteiden luokittelu perustuu yhteisön tariffi- ja tilastonimikkeistöön, jäljempänä "yhdistetty nimikkeistö" tai lyhennettynä "CN". Tämän päätöksen mukaisten tuotteiden alkuperä määräytyy yhteisössä voimassa olevien sääntöjen mukaisesti. 3. Liitteessä I lueteltujen, Puolasta peräisin olevien rauta- ja terästuotteiden yhteisöön tuonnissa vaaditaan 1 päivän huhtikuuta ja 31 päivän joulukuuta 1999 välisenä aikana lisäksi toimivaltaisten Puolan viranomaisten antama vientiasiakirja. Tuojan on esitettävä alkuperäinen vientiasiakirja viimeistään asiakirjan mukaisten tavaroiden toimitusvuotta seuraavan vuoden maaliskuun 31 päivänä. Tavaroiden toimituksen katsotaan tapahtuneen päivänä, jona tavarat lastataan viennissä käytettävään kuljetusvälineeseen. 4. Edellä 3 kohdassa tarkoitetun vientiasiakirjan on oltava liitteessä III olevan mallin mukainen. Se on voimassa vietäessä minne tahansa yhteisön tullialueelle. 5. Vientiasiakirjan esittämistä ei vaadita sellaisten tavaroiden osalta, jotka on lähetetty yhteisöön jo ennen tämän päätöksen soveltamispäivää, edellyttäen, ettei niiden määräpaikka ole muuttunut yhteisön ulkopuolisesta määräpaikasta yhteisössä olevaksi määräpaikaksi ja että näiden tavaroiden, joita vuonna 1999 sovellettavan aiemman ennakkovalvontamenettelyn mukaan voitiin tuoda vain tarkkailuasiakirja esittämällä, mukana on tällainen asiakirja. 6. Puola ilmoittaa yhteisölle niiden Puolan hallintoviranomaisten nimet ja osoitteet, joilla on valtuudet antaa ja todentaa vientiasiakirjoja, sekä näiden käyttämien leimojen mallit ja allekirjoitukset. Puola ilmoittaa yhteisölle myös näitä tietoja koskevat mahdolliset muutokset. 7. Kaksinkertaisen tarkkailun järjestelmän soveltamista koskevat tietyt tekniset määräykset ovat liitteessä IV. 2 artikla 1. Puola sitoutuu toimittamaan yhteisölle tarkat tilastotiedot vientiasiakirjoista, jotka Puolan viranomaiset ovat 1 artiklan mukaisesti antaneet. Nämä tiedot toimitetaan yhteisölle sitä kuukautta, jota tilastot koskevat, seuraavan kuukauden loppuun mennessä. 2. Yhteisö sitoutuu toimittamaan Puolalle tarkat tilastotiedot tarkkailuasiakirjoista, jotka jäsenvaltiot ovat antaneet ja jotka koskevat Puolan 1 artiklan mukaisesti antamia vientiasiakirjoja. Nämä tiedot toimitetaan Puolan viranomaisille sitä kuukautta, jota tilastot koskevat, seuraavan kuukauden loppuun mennessä. 3 artikla Osapuolen pyynnöstä neuvotellaan tarvittaessa ongelmista, jotka johtuvat tämän päätöksen toteuttamisesta. Kyseiset neuvottelut on käytävä viipymättä. Osapuolet käyvät tämän artiklan mukaisia neuvotteluja yhteistyön hengessä ja osoittamalla halunsa sovittaa keskinäiset erimielisyytensä. 4 artikla Tämän päätöksen mukaiset ilmoitukset toimitetaan seuraavasti: - yhteisölle annettavien ilmoitusten osalta: Euroopan yhteisöjen komissiolle (PO I.D.2 ja PO III.C.1), - Puolalle annettavien ilmoitusten osalta: Puolan edustustolle Euroopan yhteisössä ja Puolan talousministeriölle. 5 artikla Tämä päätös sitoo sekä yhteisöä että Puolaa, jotka toteuttavat omalta osaltaan tarpeelliset toimenpiteet sen täytäntöönpanemiseksi. 6 artikla Tämä päätös tulee voimaan päivänä, jona se tehdään. Sitä sovelletaan 1 päivästä huhtikuuta 1999. Tehty Brysselissä 1 päivänä huhtikuuta 1999. Assosiaationeuvoston puolesta B. GEREMEK Puheenjohtaja LIITE I PUOLA LUETTELO KAKSINKERTAISEN TARKAILUN JÄRJESTELMÄN SOVELTAMISALAAN KUULUVISTA TUOTTEISTA (1999) Profiilit, rautaa tai seostamatonta terästä: U-profiilit 72163111 72163119 72163191 72163192 I-profiilit 72163211 72163219 72163291 72163299 H-profiilit 72163310 72163390 ALLEGATO II >PIC FILE= "L_1999133FI.004702.EPS"> >PIC FILE= "L_1999133FI.004801.EPS"> >PIC FILE= "L_1999133FI.004901.EPS"> >PIC FILE= "L_1999133FI.005001.EPS"> ALLEGATO III >PIC FILE= "L_1999133FI.005102.EPS"> >PIC FILE= "L_1999133FI.005301.EPS"> >PIC FILE= "L_1999133FI.005401.EPS"> LIITE IV PUOLA KAKSINKERTAISEN TARKKAILUN JÄRJESTELMÄÄ KOSKEVA TEKNINEN LIITE 1. Vientiasiakirjan koon on oltava 210 x 297 mm. Käytettävän paperin on oltava valkoista, hiokkeetonta, liimakäsiteltyä kirjoituspaperia, joka painaa vähintään 25 grammaa neliömetriltä. Vientiasiakirjat on täytettävä englannin kielellä. Jos ne täytetään käsin, tiedot on kirjoitettava musteella ja painokirjaimin. Näissä asiakirjoissa saa olla asianmukaisesti jäljennöksiksi merkittyjä lisäkappaleita. Jos asiakirjasta on useita kappaleita, ainoastaan päällimmäinen kappale on alkuperäinen. Tämä kappale on merkittävä selvästi alkuperäiseksi ja muut kappaleet jäljennöksiksi. Yhteisön toimivaltaiset viranomaiset hyväksyvät ainoastaan alkuperäiskappaleen käytettäväksi yhteisöön tapahtuvan tuonnin valvonnassa kaksinkertaisen tarkkailun järjestelmän määräysten mukaisesti. 2. Kussakin asiakirjassa on oltava yhdenmukainen painettu tai muulla tavoin merkitty sarjanumero, jolla asiakirja voidaan yksilöidä. Tämän numeron on muodostuttava seuraavista osista: - kaksi kirjainta, joilla yksilöidään vientimaa seuraavasti: PL, - kaksi kirjainta, joilla yksilöidään tulliselvitystä varten tarkoitettu jäsenvaltio seuraavasti: BE = Belgia DE = Saksa DK = Tanska EL = Kreikka ES = Espanja FR = Ranska IT = Italia IE = Irlanti LU = Luxemburg NL = Alankomaat AT = Itävalta PT = Portugali FI = Suomi SE = Ruotsi GB = Yhdistynyt kuningaskunta - yksinumeroinen luku, jolla yksilöidään vuosi ja joka on asianomaisen vuosiluvun viimeinen numero, esimerkiksi 9 vuoden 1999 osalta, - kaksinumeroinen luku 01:n ja 99:n välillä, jolla yksilöidään kyseinen asiakirjan antava vientimaan viranomainen, - viisinumeroinen juokseva numero 00001:n ja 99999:n välillä, joka on annettu tulliselvitystä varten tarkoitetulle jäsenvaltiolle. 3. Tuotteet on toimitettava sen kalenterivuoden aikana, joka on merkitty vientiasiakirjan kenttään 3. 4. Koska tuojan on tuontiasiakirjaa pyytäessään esitettävä alkuperäinen vientiasiakirja, vientiasiakirjat olisi mahdollisuuksien mukaan myönnettävä yksittäisen kauppatoimen eikä kokonaissopimuksen osalta. 5. Puolan ei tarvitse esittää hintatietoja vientiasiakirjassa, jos kauppasalaisuuksien suojaamiseen on todellinen tarve. Tällaisissa tapauksissa vientiasiakirjan kenttään 9 olisi merkittävä syy hintatietojen puuttumiseen ja ilmoitus, että ne ovat pyydettäessä yhteisön toimivaltaisten viranomaisten saatavilla. 6. Vientiasiakirjat voidaan poikkeuksellisesti antaa sen jälkeen, kun niitä koskevat tuotteet on toimitettu. Tällöin vientiasiakirjoissa on oltava merkintä "annettu takautuvasti". 7. Jos vientiasiakirja varastetaan, häviää tai tuhoutuu, viejä voi pyytää asiakirjan antanutta toimivaltaista valtion viranomaista laatimaan kaksoiskappaleen hallussaan olevien vientiasiakirjojen perusteella. Asiakirjan tällä tavoin annetussa kaksoiskappaleessa on oltava merkintä "kaksoiskappale". Kaksoiskappaleessa on oltava alkuperäisen vientiasiakirjan päiväys. 8. Yhteisön toimivaltaisille viranomaisille on välittömästi ilmoitettava jo annetun vientiasiakirjan peruuttamisesta tai muuttamisesta sekä tarvittaessa perusteet tällaiselle toimelle.